**Συνέβαλε στην προσπάθεια της HelMSIC για αξιολόγηση της παρεχόμενης εκπαίδευσης σε ιατρικές ικανότητες από την Ιατρική σου Σχολή, συμπληρώνοντας το ερωτηματολόγιο iCAN** [**εδώ**](http://www.helmsic.gr/ican-2017-apps/).

Το πρόγραμμα διοργανώνεται σε συνεργασία με τη Μονάδα Ιατρικής Εκπαίδευσης του Παν. Ιωαννίνων.

Αγαπητέ/ή φοιτητή/τρια,

Για πολλά χρόνια, η **αξιολόγηση στα ελληνικά πανεπιστήμια** από τους φοιτητές υπήρξε ανύπαρκτη. Τα τελευταία χρόνια μόνο βλέπουμε μεμονωμένες και ελάχιστες προσπάθειες ενθάρρυνσης των φοιτητών να συμμετέχουν σε διαδικασίες εκτίμησης του εκπαιδευτικού τους περιβάλλοντος.

Ωστόσο, οι φοιτητές ιατρικής αποτελούν τους πρώτους αποδέκτες και κύριους μέτοχους του πανεπιστημίου, με αποτέλεσμα η φωνή τους να έχει μέγιστη σημασία στην εκπαιδευτική διαδικασία. Ανταποκρινόμενοι σε αυτήν την ανάγκη, ως [**HelMSIC - Hellenic Medical Students’ International Committee**](http://www.helmsic.gr/), σε συνεργασία με τη **Μονάδα Ιατρικής Εκπαίδευσης του Πανεπιστημίου Ιωαννίνων** και τον κ. Γιάνη Δημολιάτη, Αναπληρωτή Καθηγητή Εργαστηρίου Υγιεινής και Επιδημιολογίας του Πανεπιστημίου Ιωαννίνων, αποφασίσαμε να δώσουμε στους φοιτητές ιατρικής το βήμα για να **μοιραστούν το πώς πραγματικά βλέπουν την εκπαίδευσή τους σε ιατρικές ικανότητες**. Διοργανώνουμε λοιπόν, σε **πανελλήνιο επίπεδο** ένα πρόγραμμα αξιολόγησης της παρεχόμενης εκπαίδευσης σε ιατρικές ικανότητες, το **iCAN**.

Το πρόγραμμα βασίζεται στη διανομή **ερωτηματολογίων iCAN** στους φοιτητές Ιατρικής ανεξαρτήτου έτους σπουδών αλλά και στη διανομή των ερωτηματολογίων theyCAN στα μέλη της ακαδημαϊκής κοινότητας. Η αξιολόγηση της πρακτικής εκπαίδευσης που παρέχεται στους φοιτητές Ιατρικής, βασίζεται στη συγκέντρωση των απαντήσεων, στην επεξεργασία και στατιστική ανάλυσή τους και στη συνέχεια στη δημοσίευση και γνωστοποίηση των αποτελεσμάτων που θα εξαχθούν μέσα από τη διαδικασία.

**Xρειάζεται λοιπόν η πολύτιμη συμβολή σου σε αυτό το εγχείρημα**!

**Σου ζητάμε να συμπληρώσεις** [**αυτό**](http://www.helmsic.gr/ican-2017-apps/) **το ερωτηματολόγιο.**

**15** λεπτά χρειάζονται για να ακουστεί και η δική σου φωνή και να αποτυπωθεί η άποψή σου για την εκπαίδευση σε ιατρικές Ικανότητες που σου παρέχεται.

Περισσότερες πληροφορίες για το πρόγραμμα iCAN θα βρεις [εδώ](http://www.helmsic.gr/blog/2017/03/12/ican-%CE%B3%CE%AF%CE%BD%CE%B5-%CE%B7-%CF%86%CF%89%CE%BD%CE%AE-%CF%84%CE%B7%CF%82-%CE%B5%CE%BA%CF%80%CE%B1%CE%AF%CE%B4%CE%B5%CF%85%CF%83%CE%AE%CF%82-%CF%83%CE%BF%CF%85/).

Αξίζει να αναφερθεί, πως το πρόγραμμα iCAN είναι η δεύτερη φάση μίας ευρύτερης προσπάθειας της HelMSIC για αξιολόγηση της παρεχόμενης εκπαίδευσης στις Ιατρικές Σχολές. Η πρώτη φάση πραγματοποιήθηκε τον Μάιο - Ιούνιο 2015 και αποτελούσε συμπλήρωση ερωτηματολογίων γενικότερης εκτίμησης του εκπαιδευτικού περιβάλλοντος (πρόγραμμα DREEM). Οι απαντήσεις σε αυτό έχουν τεθεί υπό στατιστική ανάλυση με τη βοήθεια των συνεργατών μας από τη Μονάδα Ιατρικής Εκπαίδευσης του Πανεπιστημίου Ιωαννίνων και σύντομα θα ανακοινωθούν τα συμπεράσματα.

Με εκτίμηση,

Η οργανωτική επιτροπή του προγράμματος

**Local Committee of Patras**

Secretary 2016/17 Gatsounia Konstantina-Alkmini